สวัสดีค่ะ หนูกินยาคุม เมอซิลอน28 มาประมาณ 5เดือน เข้าเดือนที่ 6 ประจำเดือนรอบปกติ 28/4 เริ่มกินยาคุมช้าไป 1วัน โดยเริ่มกิน 4/5 และมีเพศสัมพันธ์แบบหลั่งในในวันที่ 9/5 จึงไปซื้อยาคุมฉุกเฉินมากิน (หลังจากนั้นจึงหยุดกินยาคุมแผงปกติ) และวันที่ 15/5 มีเลือดออกคล้ายประจำเดือน มาประมาณ3วัน หลังจากนั้นวันที่ 2/6 มีเลือดออกเล็กน้อยคล้ายจะเป็นประจำเดือนอีกรอบ จนถึงวันนี้ วันที่ 15 ยังคงมีเลือดออกเล็กน้อยอยู่ค่ะ โดยลักษณะเลือดที่ออกมาเป็นดังนี้ค่ะ 2/6 เลือดออกเล็กน้อย ช่วงเย็น(เริ่มกินยาคุมเมอซิลอน28 แผงใหม่ เนื่องจากเข้าใจว่าเริ่มมีรอบเดือนตามปกติแล้ว) 3/6 เลือดออกเล็กน้อย 4/6 เลือดออกแบบประจำเดือนปกติ 5/6 เลือดออกแบบประจำเดือนปกติ เลือดออกสีน้ำตาลคล้ำมีคล้ายเนื้อเยื่อ ลิ้มเลือดประมาณ 6วัน ใส่ผ้าอนามัยแผ่นเล็กได้ 6/6 เลือดออกน้อยสีน้ำตาลคล้ำ มีคล้ายลิ้มเลือดด้วย 7/6 เลือดออกน้อยสีน้ำตาลคล้ำ มีคล้ายลิ้มเลือดด้วย 8/6 เลือดออกน้อย สีน้ำตาลคล้ำ มีคล้ายลิ้มเลือดด้วย 9/6 เลือดออกน้อยสีน้ำตาลคล้ำ มีคล้ายลิ้มเลือดด้วย 10/6 เลือดออกน้อยสีน้ำตาล มีคล้ายลิ้มเลือดด้วย 11/6 เลือดออกน้อยสีน้ำตาล มีคล้ายลิ้มเลือดด้วย เลือดออกเล็กน้อย สีเริ่มแดง ใส่แผ่นอนามัยได้ 12/6 เลือดออกน้อย สีเริ่มแดงขึ้นจากเดิม 13/6 เลือดออกน้อย สีเริ่มแดงขึ้นจากเดิม 14/6 เลือดออกน้อย สีเริ่มแดงขึ้นจากเดิม 15/6 เลือดออกน้อย สีเริ่มแดงขึ้นจากเดิม ระยะเวลาที่เลือดออกทั้งหมด 14 วันแล้วค่ะ ไม่ทราบว่าเป็นผลมาจากยาคุมกำเนิดใช่หรือไม่ค่ะ ยาคุมกำเนิดที่ทาน ยังสามารถทานได้ต่อไปหรือไม่ค่ะ
การรับประทานยาคุมกำเนิด การฉีดยาคุมกำเนิด การรับประทานยาคุมกำเนิดฉุกเฉิน อาจส่งผลให้มีเลือดออกกระปริดกระปรอยได้ค่ะ สาเหตุเกิดจากปริมาณฮอร์โมนที่ยังไม่สมดุลค่ะอย่างไรก็ตามหากนับจากวันที่แจ้งมาแล้วรวมมีเลือดออก 2 สัปดาห์ และมีลักษณะเป็นลิ่มเลือดร่วมด้วยซึ่งถือว่าผิดปกติค่ะ กรณีนี้แนะนำให้ไปพบแพทย์เพื่อตรวจหาสาเหตุค่ะ การที่มีเลือดออกผิดปกติ สามารถเกิดจากสาเหตุอื่นๆ ได้ด้วยค่ะ เช่น เนื้องอกมดลูก ฮอร์โมนผิดปกติ ยาคุมกำเนิด เป็นต้น การตรวจประเมินโดยสูตินรีแพทย์จะช่วยทำให้ทราบรายละเอียดมากขึ้นค่ะ รวมถึงจะได้ปรับการคุมกำเนิดอย่างเหมาะสมด้วยค่ะ